Diari Oficial de la Generalitat Valenciana


Sumari del DOGV 5588, del 30-08-2007 (2007/10681)

Notificació a Francisco Pombo Seabra. Expedient número 01-1997.
---------------------------------------------------------------

### Dades del document

Número de DOGV
:   5588

Data del DOGV
:   30-08-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10405


Data del document
:   11-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Descriptors 

:   * sistema judicial

Notificació a Francisco Pombo Seabra. Expedient número 01-1997. [2007/10087]  
Pel fet d'haver resultat infructuoses les gestions realitzades per a efectuar la notificació dirigida a Francisco Pombo Seabra al domicili que figura en la seua sol·licitud de cèdula d'urbanització, exp. PL-01/1997, c/ Sant Pere, núm. 166 2n E del Campello, d'acord amb el que preveu l'article 59.4 de la Llei de règim jurídic de les administracions públiques, es du a terme aquest edicte.  
Acte que es notifica:   
Exp. 01-1997. Asp. Cèdula d'urbanització per a Pla parcial del sector 6, sol·licitada per Grupo Empresarial de Inversiones Alicante, SL.  
La directora general d'Ordenació del Territori, en data 9 de març del 2007, va dictar la resolució següent:  
«Vistes les actuacions practicades en l'expedient de referència i de conformitat amb els següents  
Antecedents de fet  
Primer. Amb data 27 de desembre del 2001, Francisco Pombo Seabra, en representació de la mercantil Grupo Empresarial de Inversiones Alicante, SL va presentar en el Servei Territorial de Planificació i Ordenació Territorial d'Alacant la sol·licitud de cèdula d'urbanització de referència.  
Segon. En data 29 d'abril del 2002 es va notificar a l'interessat la necessària esmena de certes deficiències, i se li va fer saber que mentre no es complete l'expedient no s'iniciarà del còmput del temps per a resoldre la sol·licitud de cèdula d'urbanització segons el que estableix la Llei 6/1994, de 15 de novembre, de la Generalitat Valenciana, reguladora de l'activitat urbanística.  
Tercer. En data 27 de febrer del 2006, de registre d'eixida, es requereix de nou el promotor per al compliment del referit tràmit, i se li prevé de l'arxiu de l'expedient iniciat si transcorreguts tres mesos des de la recepció segueix sense donar compliment efectiu a aquell requeriment (art. 92 de la Llei de règim jurídic de les administracions públiques i del procediment administratiu comú), i el termini citat es va complir el dia 27 de maig del 2006.  
Després d'intents fallits de notificació, finalment es publica mitjançant edicte en el tauler d'anuncis de l'Ajuntament del Campello, i s'insereix en el DOGV de data 16 d'octubre del 2006. D'acord amb el que s'ha indicat en aquesta resolució i segons l'article 92 de la Llei de règim jurídic de les administracions públiques i del procediment administratiu comú, si transcorreguts tres mesos des de la publicació segueix sense donar compliment efectiu al requeriment es procedirà a l'arxiu de l'expedient, i el termini citat es va complir el dia 16 de gener del 2007.  
Fonaments jurídics  
Únic. De conformitat amb el que disposa l'article 92 de la Llei 30/1992, de 26 de novembre, de règim jurídic de les administracions públiques i del procediment administratiu comú, quan es produïsca la paralització d'un procediment iniciat a sol·licitud de l'interessat per causa imputable a aquest, l'administració li advertirà que, transcorreguts tres mesos, se'n produirà la caducitat. Consumit aquest termini sense que el particular requerit realitze les activitats necessàries per a reprendre la tramitació, l'administració acordarà l'arxiu de les actuacions.  
Vist el precepte legal citat i la resta de general i pertinent aplicació i considerant que ha transcorregut amb excés el termini abans referit, resolc:  
Declarar la caducitat de l'expedient iniciat a instàncies de Grupo Empresarial de Inversiones Alicante, SL. Aquesta declaració és factible pel fet que la qüestió no afecta l'interés general.  
Contra la present resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, d'acord amb l'article 13.2 del Decret 201/2003, de 3 d'octubre, pel qual s'aprova el Reglament dels òrgans urbanístics de la Generalitat, en el termini d'un mes comptador a partir de l'endemà a la data en què es rep la present notificació, segons disposen els articles 114 i 115 de la llei 30/1992, de 26 de novembre, de règim jurídic de les administracions públiques i del procediment administratiu comú.  
Tot això sense perjudici que es puga exercir qualsevol altre recurs o acció que es considere oportú.»  
Alacant, 11 de juliol de 2007.- El director territorial de Medi Ambient, Aigua, Urbanisme i Habitatge: Ramón Luis Rizo Aldeguer.